Асноўная задача, якая ўскладзена на казначэйства, берагчы, захоўваць і эканоміць бюджэтныя грошы, садзейнічаць умацаванню бюджэтнай дысцыпліны, павышаць якасць абслугоўвання ўсіх кліентаў. У сувязі з гэтым у Аляксандра шырокае кола службовых абавязкаў. Ён павінен сачыць за мэтавым выкарыстаннем рэспубліканскага і мясцовага бюджэтаў у адпаведнасці з зацверджанымі асігнаваннямі, прымаць ад атрымальнікаў бюджэтных сродкаў разліковыя дакументы на аплату іх абавязацельстваў і праводзіць папярэднюю праверку абгрунтаванасці запрошаных сродкаў па дакументах, а таксама кантраляваць выкананне атрымальнікамі патрабаванняў заканадаўства ў частцы прымянення санкцый за парушэнне дагаворных абавязацельстваў. І тут даводзіцца быць не толькі добрым эканамістам, а і юрыстам, будаўніком і г.д., бо фінансуюцца практычна ўсе сферы. Спецыяліст не мае права на памылку, бо за ёй, нават нязначнай, бюджэтныя сродкі могуць “пайсці” не ў тым накірунку.